RO Jurnalul Oficial al Uniunii Europene C 387/14

ANUNȚ PRIVIND CEREREA DE AUTORIZAȚIE DE EXPLORARE A HIDROCARBURILOR LICHIDE ȘI GAZOASE DENUMITĂ TORRENTE RIZZUTO

MINISTERUL REGIONAL AL ENERGIEI ȘI SERVICIILOR DE UTILITATE PUBLICĂ – DEPARTAMENTUL REGIONAL PENTRU ENERGIE

BIROUL REGIONAL PENTRU HIDROCARBURI ȘI GEOTERMIE (U.R.I.G.)

2012/C 387/07

Societatea MAC OIL SpA, cu sediul social în Roma Via Lucullo, 11 – 00187, înscrisă la Camera de Comerț din Roma, Italia cu numărul REA 1160635, cod fiscal/cod TVA 09409401008, a solicitat, la 15 septembrie 2011, printr-o cerere, completată la 21 mai 2012 și 19 octombrie 2012, adresată ministrului regional al energiei și serviciilor de utilitate publică (autoritatea competentă în ceea ce privește acordarea de licențe miniere pe teritoriul Regiunii Sicilia, cu sediul în via Ugo La Malfa nr. 87/89, 90146, Palermo, Italia) să i se acorde, în conformitate cu Legea Regiunii Sicilia nr. 14 din 3 iulie 2000, autorizația de explorare a hidrocarburilor lichide și gazoase denumită convențional „Torrente Rizzuto”, într-o arie cu o suprafață de 69 203,95 ha (692,04 km2), aflată pe teritoriul provinciilor Agrigento, Caltanissetta și Enna, cuprinzând următoarele comune: Campobello di Licata, Licata, Ravanusa (Agrigento), Butera, Gela, Mazzarino, Riesi (Caltanissetta), Barrafranca, Enna, Piazza Armerina, Pietraperzia (Enna). Aria se învecinează la nord cu aria corespunzătoare autorizației de explorare a hidrocarburilor Friddani (vârfurile B, C și D ale ariei Torrente Rizzuto), iar la est cu aria corespunzătoare autorizației de explorare Passo di Piazza (vârfurile E și F ale ariei Torrente Rizzuto), în timp ce partea sudică încercuiește aria corespunzătoare cererii de autorizație de explorare Costa del Sole (vârfurile G, H, I, L, M, N și O ale ariei Torrente Rizzuto).

Perimetrul ariei care face obiectul cererii de autorizație are forma unui poligon neregulat, delimitat de linii continue care unesc vârfurile „A”, „B”, „C”, „D”, „E”, „F”, „G”, „H”, „I”, „L”, „M”, „N” și „O”.

Vârfurile sus-menționate sunt definite după cum urmează:

A. vârf situat pe coastă, la nivelul mării, în prelungirea liniei care unește vârful B și punctul cotat la 19 m deasupra nivelului mării, de-a lungul drumului departamental 67 în localitatea Sorgente del Pisciotto;

B. vârf situat la o altitudine de 661 m de „Cozzo Mola di Geracello”, vârf care coincide cu vârful A al autorizației de explorare a hidrocarburilor denumite „Friddani”;

C. vârf situat în colțul sudic al clădirii numite „Casa Giordano”, la aproximativ 550 m nord–nord-vest de punctul cotat la 429 m deasupra nivelului mării în sudul localității Barrafranca, vârf care coincide cu vârful R al autorizației de explorare a hidrocarburilor denumite „Friddani”;

D. vârf situat la kilometrul 14 al drumului care trece la est de Mazzarino și care leagă Contrada Floresta de drumul național 117, vârf care coincide cu vârful Q al autorizației de explorare a hidrocarburilor denumite „Friddani”;

E. vârf situat în colțul nord-estic al clădirii numite „C. Zubia Nuova”, la o altitudine de 101 m la sud-est de gara din Butera, vârf care coincide cu vârful A al autorizației de explorare a hidrocarburilor denumite „Passo di Piazza”;

F. vârf situat pe coastă, obținut prin prelungirea liniei care unește vârful E și kilometrul 225 al drumului național 115 situat la nivelul mării, vârf care coincide cu vârful Z al autorizației de explorare a hidrocarburilor denumite „Passo di Piazza”;

G. vârf care corespunde punctului de intersecție a liniei de coastă cu prelungirea liniei care unește vârful I și vârful H și care coincide cu vârful D al autorizației de explorare a hidrocarburilor denumite „Costa del Sole”;

H. vârf care corespunde punctului trigonometric situat la o altitudine de 75 m de „Torre Manfria”, vârf care coincide cu punctul C al cererii de autorizație de explorare a hidrocarburilor denumite „Costa del Sole”;

I. vârf care corespunde punctului trigonometric situat la o altitudine de 289 m de „Rocca d'Adamo”, vârf care coincide cu vârful B al cererii de autorizație de explorare a hidrocarburilor denumite „Costa del Sole”;

L. vârf situat în colțul sud-vestic al clădirii numite „Casa Savorni”, la o altitudine de 100 m, vârf care corespunde vârfului A al autorizației de explorare a hidrocarburilor denumite „Costa del Sole”;

M. vârf situat în colțul sud-vestic al clădirii numite „Casa La Tenutella”, la o altitudine de 59 m, vârf care corespunde vârfului G al autorizației de explorare a hidrocarburilor denumite „Costa del Sole”;

N. vârf care corespunde punctului trigonometric situat la o altitudine de 18 m de „Castello di Falconara”, vârf care coincide cu vârful F al autorizației de explorare a hidrocarburilor „Costa del Sole”;

O. vârf care corespunde punctului de intersecție a liniei de coastă cu prelungirea liniei care unește vârful M și vârful N și care coincide cu vârful E al autorizației de explorare a hidrocarburilor denumite „Costa del Sole”.

Coordonate geografice

Vârf Latitudine N Longitudine E (M. Mario) A 1° 23′ 54,92″ 37° 07′ 33,37″ B 1° 46′ 45,6″ 37° 27′ 39″ C 1° 45′ 16,98″ 37° 21′ 56,37″ D 1° 51′ 25,54″ 37° 16′ 54,67″ E 1° 44′ 07,44″ 37° 07′ 57,24″ F 1° 41′ 59,51″ 37° 05′ 45,11″ G 1° 41′ 08,14″ 37° 05′ 31,11″ H 1° 41′ 11,19″ 37° 05′ 59,19″ I 1° 43′ 35,59″ 37° 09′ 41,35″ L 1° 42′ 23,39″ 37° 09′ 49,96″ M 1° 38′ 33,56″ 37° 08′ 41,63″ N 1° 36′ 03,05″ 37° 06′ 29,39″ O 1° 35′ 57,97″ 37° 06′ 25,14″

Părțile interesate pot depune cereri de autorizație pentru această arie în termen de 90 de zile de la data publicării prezentului anunț în Jurnalul Oficial al Uniunii Europene; cererile parvenite după termenul menționat vor fi declarate inadmisibile. Decretul de acordare a autorizației de explorare va fi emis în termen de șase luni de la data-limită admisă pentru depunerea eventualelor cereri ale entităților concurente. Pe de altă parte, în conformitate cu articolul 5 alineatul (1) din Directiva 94/22/CE, criteriile pe baza cărora se acordă autorizațiile de prospectare, autorizațiile de explorare și concesiunile de exploatare au fost deja publicate în Jurnalul Oficial al Uniunii Europene C 396 din 19 decembrie 1998, în conformitate cu dispozițiile Decretului legislativ nr. 625 din 25 noiembrie 1996 al Președintelui Republicii (publicat în Gazzetta Ufficiale della Repubblica Italiana nr. 293 din 14 decembrie 1996) de transpunere și punere în aplicare în dreptul intern italian a directivei menționate. În plus, acestea au fost specificate în Legea nr. 14 din 3 iulie 2000 a Regiunii Sicilia, menționată anterior și publicată în Gazzetta Ufficiale della Regione Siciliana nr. 32 din 7 iulie 2000.

Condițiile și cerințele privind desfășurarea sau încetarea activității sunt stabilite în Legea nr. 14 din 3 iulie 2000 a Regiunii Sicilia, precum și în caietul de sarcini-tip (disciplinare tipo) adoptat prin Decretul nr. 91 din 30 octombrie 2003 și prin Decretul nr. 88 din 20 octombrie 2004 ale ministrului regional pentru industrie (Assessore per l’Industria) și publicate în Gazzetta Ufficiale della Regione Siciliana partea I nr. 49 din 14 noiembrie 2003, respectiv partea I nr. 46 din 5 noiembrie 2004.

Dosarul cererii este depus la Biroul regional pentru hidrocarburi și geotermie (Ufficio Regionale per gli Idrocarburi e la Geotermia) din cadrul Departamentului regional pentru industrie și mine (Dipartimento Regionale dell’Industria e delle Miniere), Via Ugo La Malfa nr. 101 c.a.p. 90146 Palermo, Italia, la dispoziția celor interesați să îl consulte.